Kienet sabilia, w rajtha tniżżel rasha quddiem is-saċerdot. Bħal lejl kien iswed l-istar fuq ġbinha, u l-ħlewwa ta' ħarsitha qatt ma refgħet minn l-art, anqas idejha ma ħallet minn xulxin. Magħluq fi ħsiebu, għamel salih bir-rmied fuq ras ix-xebba il-Bniedem t'Alla w: 'Ftakar' lissen, mara, li inti trab u tarġa' trab f'dik it-twissija, ħarġet qajla qajla mill-knisja x-xebba w ma xerdetx ħarsitha mat-triq hi-u-għaddejja. Bosta fuqha għajnejn intefgħu, u mxew magħha; bosta qlub ħabbtu mgħaġġel bħal-ma-kien imgħaġġel id-daqq tal-passi tagħha; u meta wrajha ingħalaq bieb li ħbiha minn kull ħarsa, baqgfiet l-għajnejn tixtieq u l-qlub titniehed. L-ewwel jum tar-Randan.